
REPUBLIKA E SHQIPËRISË 
GJYKATA E RRETHIT GJYQËSOR 
KAVAJЁ
Nr. 80003-01242-12-2018 (456) Regj.   	   Nr. 12-2018-2342 (456) Vendimi	         
Datë 03.12.2018	        			                         	          Datë 24.12.2018
VENDIM
“NË EMËR TË REPUBLIKËS”
Gjykata e Rrethit Gjyqësor Kavajё e përbërë nga:
GJYQTAR: 		GENTI DOKOLLARI 
	Asistuar nga sekretare gjyqësore Arjana Hoxha, sot me datë 24.12.2018, mori nё shqyrtim nё seancё gjyqёsore me dyer tё hapura kёrkesёn penale nr. 80003-01242-12-2018 (456) regj., që i përket:
KËRKUES: 			Elton Tozaj, i biri i Maksimit, i dtl. 10.04.1979, lindur dhe banues në Tirane, vuajtёs i dёnimit pranё I.E.V.P. Rrogozhinё, përfaqesuar nga Av. Altin Sinella, i cakatuar kryesisht prej gjykatës.
PERSON I TRETË: 	Prokuroria pranё Gjykatёs sё Rrethit Gjyqesor Kavajё, pёrfaqesuar nga Prokurori Z. Gezim Çopa.
		I.E.V.P Rrogozhinë (në mungesë).		
OBJEKTI:         	Verifikim i përfundimit të dënimit, tejkalim i afatit të qëndrimit në IEVP Rrogozhinë. 
BAZA LIGJORE:  	Pa specifikuar. 
	Në përfundim të gjykimit, Gjykata pasi dëgjoi kërkuesin dhe avokatin e tij, të cilët kërkuan pranimin e kërkeses; dëgjoi Prokurorin, i cili ishte për rrezimin e kërkeses; si dhe shqyrtoi provat e paraqitura,
VËREN:
1. Kërkuesi Elton Tozaj ka paraqitur pranë Gjykatës së Rrethit Gjyqësor Kavajë kërkesën me objekt: “Verifikim i pёrfundimit tё dёnimit, tejkalim i afatit tё qёndrimit nё IEVP Rrogozhinё.”
2. Paraprakisht, Gjykata referuar nenit 69, 470 dhe 480 të Kodit të Proçedurës Penale konstatoi se kërkesa penale e ardhur për gjykim bën pjesë në juridiksionin gjyqësor dhe është në kompetencën lëndore dhe tokësore të Gjykatës së Rrethit Gjyqësor Kavajë. 
	3. Bazuar në nenin 470 dhe 471, Gjykata vendosi tё thёrriste si subjekt procedural IEVP Rrogozhinё dhe Prokurorine pranё Gjykatёs sё Rrethit Gjyqesor Kavajё.
4. Nga shqyrtimi gjyqёsor i kёrkeses, rezultoi e provuar se:
4.1 Kёrkuesi Elton Tozaj ёshtё dёnuar me 6 muaj burgim pёr kryerjen e veprёs penale tё “Mashtrimit”, parashikuar nga neni 143/1 i K.Penal me Vendimin nr. 915, datё 12.04.2018 tё Gjykatёs sё Apelit Shkodёr, i cili ka ndryshuar Vendimin nr. 1, datё 11.01.2017 tё Gjykatёs sё Rrethit Gjyqesor Lezhё.
4.2 Nё baze tё Urdherit tё ekzekutimit datё 16.04.2018 tё Prokurorisё sё Rrethit Gjyqёsor Lezhё, ёshtё ekzekutuar Vendimi nr. 915, datё 12.04.2018 i Gjykatёs sё Apelit Shkodёr duke e arrestuar te dёnuarin Elton Tozaj mё datёn 16.05.2018 dhe dёrguar pranё IEVP Rrogozhinё pёr vuajtjen e denimit.
4.3 Gjatё vuajtjes sё dёnimit Gjykata e Rrethit Gjyqesor Tiranё me Vendimin nr. 1365, datё 05.08.2018 ka caktuar ndaj tij nё mungesё masen e sigurimit “Arrest nё burg”, si i dyshuar pёr kryerjen e veprёs penale tё “Mashtrimit”, parashikuar nga neni 143/1 i K.Penal.
4.4 Nga ana e IEVP Rrogozhinё mё datёn 27.08.2018 ёshtё ekzekutuar masa e mёsipёrme e sigurimit ndaj kёrkuesit Elton Tozaj, duke e kaluar nga rregjim burgimi (i dёnuar), nё rregjim paraburgimi (i paraburgosur).
4.5 Me Vendimin e datёs 17.11.2018 Gjykata e Rrethit Gjyqёsor Tiranё me kёrkese tё Prokurorisё ka vendosur zёvendёsimin e masёs sё sigurimit “Arrest nё burg”, caktuar me Vendimin nr. 1365, datё 05.08.2018, me masёn e sigurimit “Detyrimi pёr t’u paraqitur nё policinё gjyqёsore”.
4.6 Nё datёn 17.11.2018 IEVP Rrogozhinё ka ekzekutuar vendimin e mёsipёrm, duke e kaluar pёrsёri kёrkuesin Elton Tozaj nga rregjim paraburgimi, nё rregjim burgimi.
4.7 Kёrkuesi i ёshtё drejtuar IEVP Rrogozhinё me kёrkesёn pёr lirimin e tij, pasi nga data 16.05.2018 deri nё datёn 17.11.2018 ёshtё vujatur dёnimi 6 mujor i caktuar nga Gjykata e Apelit Shkodёr.
4.8 Prej IEVP Rrogozhinё i ёshtё bёrё me dije se nga data 28.07.2018 deri nё datёn 17.11.2018 i ёshtё “pezulluar”, apo ndёrprerё vuajtja e dёnimit pёr shkak tё ekzekutimit tё masёs sё sigurimit “Arrest nё burg”, tё caktuar prej Gjykatёs sё Rrethit Gjyqёsor Tiranё dhe mё datёn 17.11.2018 qё kjo masё ёshtё zevendёsuar ka rifilluar pёrsёri vuajtja e dёnimit, duke i ngelur pёr tё vuajtur edhe 2 muaj e 19 ditё burgim.
4.9 Nё lidhje me kёtё situatё ёshtё vёnё nё lёvizje edhe Prokuroria e Rrethit Gjyqёsor Tiranё dhe Kavajё, ku prej kёsaj tё fundit me Shkresёn nr. 4853, datё 19.11.2018, ёshtё mbajtur i njejti qendrim dhe konfirmuar veprimtaria e IEVP Rrogozhinё si e rregullt.
4.10 Kёrkuesi Elton Tozaj ka kёrkuar shpjegime nga pikepamja ligjore nё lidhje me situatёn, duke kёrkuar njё dispozitё ligjore nё tё cilёn ёshtё bazuar veprimtaria dhe vendimarrja e IEVP Rrogozhinё. Nё mungesё tё njё shpjegimi konkret ligjor dhe argumentimit me praktikёn e ndjekur nё raste analoge, kёrkuesi i ёshtё drejtuar Gjykatёs me kёrkesen objekt gjykimi, duke pretenduar shuarjen e dёnimit tё dhёnё nga Gjykata e Apelit Shkodёr, pasi ka kaluar nё IEVP Rrogozhinё mbi 6 muaj burgim.
5. Nga ana e IEVP Rrogozhinё dhe Prokuroria e Rrethit Gjyqёsor Kavajё u mbajt i njёjti qendrim qё i ёshtё bёrё me dije kёrkuesit, se dёnimi nuk ka pёrfunduar ende dhe se koha e kaluar nё paraburgim nga data 28.07.2018 deri nё datёn 17.11.2018 llogaritet pёr efekt tё çёshtjes tjetёr tё regjistruar nga Prokuroria e Tiranёs dhe nuk mund tё pёrllogaritet pёr efekt tё dёnimit tё dhёnё nga Gjykata e Apelit Shkodёr, pjesa e mbetur e tё cilit 2 muaj e 19 dite do tё vijojё pas datёs 17.11.2018.
6. Kёrkuesi dhe avokati i caktuar kryesisht, insistuan nё pёrllogaritjen e kohёs sё vuajtur nё paraburgim pёr efekt te dёnimit tё dhёnё nga Gjykata e Apelit Shkodёr, pasi pёrsa kohё nuk ka njё vendim tjetёr tё formёs sё prerё, kjo periudhё nuk mund te ngelet pa u pёrllogaritur dhe kёrkuesi tё vuajё dy here dёnimin.
7. Gjykata konstaton se kuadri ligjor nuk ofron drejtpёrdrejt njё zgjidhje tё situatёs konkrete, pasi kemi ndёrthurrje tё instituteve penale dhe procedurale penale, tё cilat kanё prodhuar njё situate mjaft tё veçantё, nё tё cilёn vendosen pёrballё liria personale dhe ekzekutimi i njё vendimi penal qё e kufizon atё.
8. Ndodhur nё kёto kushte, Gjykata pёr tё disponuar mbi kёrkesen do tё bazohet nё dispozitat ligjore referuese pёr ekzekutimin e vendimeve penale, parimet procedurale dhe njёkohёsisht garantimit me pёrparёsi tё lirisё personale mbi ekzekutimin e njё vendimi penal, pёr arsye se liria personale nuk mund tё rikuperohet, kurse ekzekutimi i njё vendimi penal mund tё rikuperohet.
9. Dispozita ligjore referuese tё K.Pr.Penale janё:
-Neni 465 i K.Pr.Penale parashikon se: “1. Në caktimin e kohës së dënimit me burgim, prokurori llogarit periudhën e paraburgimit të vuajtur për të njëjtën vepër ose për një vepër penale tjetër, periudhën e dënimit me burgim të shlyer për një vepër penale tjetër, kur dënimi përkatës është revokuar ose kur për veprën penale është dhënë amnisti apo falje. 2. Në çdo rast llogariten vetëm paraburgimi ose dënimi i shlyer pas kryerjes së veprës penale, për të cilën duhet të caktohet dënimi që do të ekzekutohet.”
-Neni 250 i K.Pr.Penale, parashikon se: “1. Efektet e paraburgimit fillojnë të ecin nga çasti i arrestimit ose i ndalimit. 2. Kur i pandehuri është paraburgosur për një vepër penale tjetër, efektet e masës fillojnë të ecin nga dita në të cilën është njoftuar vendimi. 3. Efektet e masave të tjera fillojnë të ecin nga çasti në të cilin vendimi është i njoftuar. 4. Kur ndaj një të pandehuri janë dhënë disa vendime që caktojnë të njëjtën masë për të njëjtin fakt, afatet fillojnë të ecin nga dita në të cilën është zbatuar ose njoftuar i pari.”
-Neni 469 i K.Pr.Penale, i cili parashikon se: “1. Kur i njëjti person është dënuar me disa vendime për vepra penale të ndryshme, prokurori pranë gjykatës që ka dhënë vendimin e fundit i kërkon gjykatës që të caktojë dënimin që duhet të ekzekutohet, duke respektuar normat mbi bashkimin e dënimeve. 2. Kërkesa e prokurorit i njoftohet të dënuarit dhe mbrojtësit të tij.”
10. Çёshtja e parё qё shtrohet pёr diskutim, e cila ka sjellё problematiken, lidhet drejtpёrdrejt me faktin nёse ёshtё e nevojshme, apo nёse duhet tё caktohet masa e sigurimit “Arrest nё burg”, kur shtetasi nёn hetim ёshtё i dёnuar dhe vuan dёnimin me burgim pёr njё vepёr penale?!
10.1 Kёsaj çёshtje jurisprudenca i ka dhёnё zgjidhje, duke mbajtur qёndrimin se mund dhe duhet tё caktohet nёse plotёsohen kushtet, pavarёsisht se ёshtё e vёshtirё tё argumentohet plotёsimi i kushteve tё veçanta pёrcaktuar nga neni 228 i K.Pr.Penale pёr caktimin e saj. Kjo, pёr mbrojtёsit e kёtij qёndrimi argumentohet me faktin se mund t’i pёrfundoje dёnimi, apo marrё lejё dhe largohet, argumenta tё cilat tregojnё mosplotёsimin e kushtit tё rrezikut te ikjes nё momentin e caktimit tё mases, por si masё eventuale pёr tё parandaluar njё situatё qё mund tё lindё nё tё ardhmen.
10.2 Pikёrisht prej kёtij qёndrimi dhe mungesёs sё njё rregullimi ligjor specifik, ndodhin paqartёsi, apo probleme nё lidhje me mёnyrёn e ekzekutimit tё masёs sё sigurimit, kohёs sё dёnimit, kohёs sё paraburgimit, mёnyrёs dhe pёrllogaritjes sё bashkimit tё dёnimeve, tё cilat ngrenё pikёpyetje nёse duhet caktuar, ose jo masё sigurimi arrest me burg, ndaj shtetasit nёn hetim, i cili ndёrkohё po vuan njё dёnim me burgim.
11. Pavarёsisht arsyes nёse duhet, apo jo, praktika ka ecuar drejt pranimit tё caktimit tё masёs dhe rast pas rasti prej jurisprudencёs duhen zgjidhur problematikat qё lindin.
12. Nёnçёshtjet qe duhet tё marrin pёrgjigje nё kёto raste (nёse nuk do tё pranohej caktimi i masёs, do tё evitoheshin) janё:
12.1 Kur caktohet masa e sigurimit arrest me burg, ky vendim duhet ekzekutuar menjёhere, apo duhet ekzekutuar pas vuajtjes sё dёnimit?
12.2 Nёse ekzekutohet menjёhere, duhet ndryshuar rregjimi duke kaluar nga rregjim burgimi, nё paraburgim, apo duhet mbajtur pёrsёri nё rregjim burgimi?
12.3 Nёse kalohet nё rregjim paraburgimi, kjo kohё llogaritet pёr efekt tё dёnimit, apo çёshtjes nёn hetim?
13. Nё lidhje me çёshtjen e parё neni 250 i K.Pr.Penale parashikon se masa e sigurimit arrest nё burg, kur shtetasi nёn hetim ndodhet i paraburgosur fillon efektet pёr pёrllogaritjen e afatit qё nga momenti i njoftimit. Ndёrsa kur shtetasi nёn hetim ndaj tё cilit caktohet masa e sigurimit ёshtё i dёnuar me burgim, nuk ka ndonjё parashikim specifik, ç’ka nёnkupton se ndjek rrugёn e zakonshme tё zbatimit, prokurori nxjerr urdhrin e ekzekutimit dhe IEVP e kalon nga rregjim burgimi, nё rregjim paraburgimi. Pra, masa e sigurimit zbatohet menjёherё, duke zbatuar vendimin e gjykatёs dhe kaluar nё rregjim paraburgimi sipas urdhёrimit tё saj. Kjo edhe pёr efekt tё pёrllogaritjes sё mёvonshme tё tij me 1.5 ditё burgim pёr efekt dёnimi, apo kompensimi. Janё pikёrisht kushtet mё pak tё favorshme tё rregjimit tё paraburgimit, qe legjitimojnё kёto veprime, pёrllogaritje dhe barazojnё situatёn faktike me atё juridike.
14. Në përgjigje të çështjeve, zbatohet vendimi i gjykatёs pёr caktimin e mases sё sigurimit “Arrest nё burg” dhe i dёnuari kalon nё rregjim paraburgimi. Pёrsa i pёrket pёrllogaritjes sё paraburgimit dhe efekteve tё tij, sigurisht qё paraburgimi vlen vetёm pёr njё vendim tё formёs sё prerё qoftё dёnimi, apo pafajёsie (pёr efekt kompensimi) (edhe vendim pushimi, mosfillimi). Nёse do te jemi pёrpara dy vendimeve tё formёs sё prerё, pra bashkimit tё dёnimeve, koha e vuajtur nё paraburgim do te llogaritet pёr efekt tё dёnimit tё dytё pёr tё cilin ёshtё hetuar me masen e sigurimit arrest nё burg. Pra, zgjidhja do tё ishte, koha e mbetur pa vuajtur nga dёnimi i mёparshёm do tё bashkohet me dёnimin e ri, pasi t’i jetё zbritur kёtij tё fundit koha e paraburgimit.
15. Nё rastin konkret, nuk ndodhemi pёrpara dy vendimeve tё dёnimit tё formёs sё prerё, pasi çёshtja pёr tё cilёn kёrkuesi ёshtё hetuar me masen e sigurimit arrest nё burg ёshtё ende nё faze hetimi dhe masa e sigurimit arrest nё burg ёshtё zёvendёsuar me masen e sigurimit “Detyrimi pёr t’u paraqitur nё policinё gjyqёsore.” Çёshtja qё duhet zgjidhur ёshtё nёse kjo kohё e kaluar nё paraburgim nё rastin konkret qё mё datёn 28.07.2018 deri mё datёn 17.11.2018, duhet llogaritur pёr efekt tё vuajtjes sё dёnimit nga Gjykata e Apelit Shkodёr, apo duhet “ruajtur” pёr t’u llogaritur pёr efekt te vendimit qё do tё marrё gjykata pёr procedimin e dytё?!
16. Duke qёnё se koha e paraburgimit mund tё llogaritet vetem mbi nje vendim tё formёs sё prerё dhe i tillё ёshtё vendimi i Gjykatёs sё Apelit Shkodёr, i cili ka filluar edhe tё ekzekutohet, nё mungesё tё njё rregullimi eksplicit ligjor dhe mospasjes sё njё vendimi tё formёs sё prerё pёr çёshtjen e dytё, pёrsa kohё kёrkuesi prezumohet i pafajshёm dhe nuk dihet nёse do tё dёnohet, apo jo, kjo periudhё paraburgimi do tё njihet pёr efekt tё ekzekutimit tё vendimit tё parё. Kjo edhe sepse, nёse ai deklarohet i pafajshёm, apo i pushohet çёshtja, kjo periudhё vёrtet do t’i kompensohet financiarisht, por ndёrkohё “do tё vuajё” dy herё dёnimin e parё. Pёr tё eleminuar kёtё situatё, e cila cenon lirinё personale pa njё rregullim eksplicit ligjor, por edhe pa cёnuar nё thelb vuajtjen e dёnimit (pasi ai mund tё ekzekutohet mё vonё pёr pjesёn e mbetur), Gjykata vlerёson se dёnimi i tij i parё ka pёrfunduar. Nga data 28.07.2018 deri nё datёn 17.11.2018 ai ka kryer 3 muaj e 19 ditё paraburgim, ose rreth 5 muaj e 13 ditё burgim, ndёrkohё qё nga dёnimi i dhёnё prej Gjykatёs sё Apelit Shkodёr mё datёn 28.07.2018 i kishin ngelur edhe 2 muaj e 19 ditё. Nё datёn 17.11.2018 kёrkuesi duhej tё lirohej, pasi me kohёn e vuajtur nё paraburgim, kur i’u zevendёsua masa e sigurimit, kishte tejkaluar kohёn e dёnimit qё i kishte ngelur. Nderkohё pjesa tjetёr e paraburgimit e ngelur do tё pёrllogaritet pёr efekt tё procedimit tjetёr, qoftё pёr efekt dёnimi, qoftё pёr efekt kompensimi (nёse çёshtja pushohet, apo merr pafajёsi). 
17. Kjo zgjidhje bazohet nё nenin 465 te K.Pr.Penale, i cili pёrcakton mёnyrёn e pёrllogaritjes sё dёnimit: “1. Në caktimin e kohës së dënimit me burgim, prokurori llogarit periudhën e paraburgimit të vuajtur për të njëjtën vepër ose për një vepër penale tjetër, periudhën e dënimit me burgim të shlyer për një vepër penale tjetër, kur dënimi përkatës është revokuar ose kur për veprën penale është dhënë amnisti apo falje. 2. Në çdo rast llogariten vetëm paraburgimi ose dënimi i shlyer pas kryerjes së veprës penale, për të cilën duhet të caktohet dënimi që do të ekzekutohet.”
17.1 Nё pёrllogaritjen e dёnimit sipas nenit 465/1, duhet pёrfshirё paraburgimi pёr veprёn qё ёshtё dёnuar, por edhe paraburgimi pёr ndonjё vepёr tjetёr, nёse pёr kёtё tё fundit sigurisht nuk ka njё vendim dёnimi tё formёs sё prerё. E njёjta gjё vlen, edhe nё rastin kur dёnimi ka filluar tё vuhet, nё pёrllogaritjen e tij duhet tё pёrfshihet edhe paraburgimi i vuajtur pёr vepёr tjetёr penale. Nёse masa e sigurimit ndryshon (siç ёshtё rasti konkret), duhet urdhёruar lirimi i menjёhershёm, pasi nuk ka arsye ligjore pёr t’a mbajtur, kur koha e kaluar nё paraburgim tejkalon pjesen e mbetur pa vuajtur tё dёnimit tё mёparshёm dhe nuk ka njё vendim penal dёnimi tё dytё me tё cilin tё mbahet nё burg dhe llogaritet periudha e paraburgimit pёr tё.
17.2 Mbёshtetur nё arsyetimin e mёsipёrm, Gjykata çmon se mё datёn 17.11.2018 i dёnuari Elton Tozaj duhej liruar menjёhere, pasi koha e kaluar nё paraburgim gjatё periudhёs 28.07.2018-17.11.2018 tejkalonte pjesёn e mbetur pa vuajtur prej 2 muaj e 19 dite nga dёnimi i dhёnё me Vendimin nr. 915, datё 12.04.2018 tё Gjykatёs sё Apelit Shkodёr.
18. Pёr kёtё arsye, Gjykata konstataton shuarjen e dёnimit dhe urdhёron lirimin e tij te menjёhershёm.
PËR KËTO ARSYE, 


[bookmark: _GoBack]Gjykata ne mbeshtetje te neneve 465, 466 dhe 480 të K.Pr.Penale;
V E N D O S I:
1. Pranimin e kerkeses. 
2. Konstatimin e shuarjes së dënimit për të dënuarin Elton Tozaj. 
3. Urdhërohet lirimi i menjëhershëm i të dënuarit Elton Tozaj, nëse nuk mbahet i arrestuar apo ndaluar, ose nuk është duke vuajtuar ndonjë dënimin për vepër tjetër penale.
4. Shpenzime gjyqesore nuk u evidentuan.
5. Kunder ketij vendimi mund të behet ankim ne Gjykatën e Apelit Durrës, brenda afatit ligjor 15 ditor, duke filluar nga e nesermja e shpalljes, 
6. U shpall në Kavajë, sot me datë 24.12.2018.

	   S E K R E T A R E                                         G J Y Q T A R
            ARJANA HOXHA                                      GENTI  DOKOLLARI

